עוזי וייל

עוזי וייל (נולד ב-29 במאי 1964) הוא סאטיריקן, מתרגם, תסריטאי, עיתונאי וסופר ישראלי. עוזי וייל נולד בקיבוץ גזית, ובגיל שנה וחצי עבר עם הוריו לתל אביב. שירת בצה"ל במערך הנ"מ. קובץ סיפוריו הראשון "ביום שבו ירו בראש הממשלה - סיפורי אהבה" (בעריכת גבריאלה אביגור-רותם) יצא לאור בנובמבר 1991 ונחשב לאחד הספרים המייצגים של ז'אנר הכתיבה הרזה והתל אביבית (עם מבשריה נמנים גם אתגר קרת ואורלי קסטל-בלום), וזכה להצלחה רבה אצל קהל הקוראים. סרט המבוסס על הנובלה "בקרוב יקרה לך משהו טוב" מתוך הקובץ, עובד לסרט קולנוע בבימויו של אייל שיראי ובכיכובו של אסי דיין. ב-1990 התחיל וייל לערוך ולכתוב את "השער האחורי" של המקומון התל אביבי "העיר". "השער האחורי", שהורכב עד אז מציטטות ומודעות שהשאירו הקוראים בטלמסר, הפך על ידי וייל לאוסף של ציטטות אמיתיות ובעיקר מומצאות של דמויות קבועות והזויות (ובהן שלום טוקשה, פרופ' קרל גוסטב, דב הכותל וצל הרים אביגדור). הטור נחשב לטור קאלט שלא היסס להתייחס בהומור לנושאים לא מקובלים. הטור כלל גם סיפורים קצרים, שירים וציורים מפעם לפעם (עם כותבי 'השער' נמנו גם יוסף אל דרור ומודי בר און). בשנת 2000 פסל עורך העיר טור של וייל שעסק בפדופיליה, וייל בתגובה פרסם את הטור באינטרנט והתפטר מהעיתון, ובכך גם הגיע לסיומו "השער האחורי". טורו בנענע "הגבול הדק" היה במתכונת "השער האחורי" והתפרסם מדי יום באתר (כאשר בכל שבוע הופיע גם תרגום של וייל לשירה אמריקאית מודרנית). אך גם שם עורר וייל את זעמם של הגולשים בקטעי הומור שהתעקשו לעסוק בפרות קדושות (השואה למשל) ובעקבותיהם החליט וייל למנוע את אפשרות התגובות למאמרים. קובץ מטורי "הגבול הדק" התפרסם גם כספר. וייל היה מהכותבים הראשיים של החמישייה הקאמרית. יצר יחד עם המוזיקאי יוסי בבליקי את סדרת האיגיון "8 דקות ביום" (ערוץ 1, 2003), שהייתה ההמשך הישיר של השער האחורי, וכתב טקסטים לשני שירים באלבום דצמבר של בבליקי ובועז כהן שיצא בדצמבר 2005, ולאלבום הרביעי של להקת פונץ', "פינוקיו". מ-2003 עד 2006 היה וייל הכותב הראשי של התוכנית הרצועה בערוץ הטלוויזיה בכבלים ביפ. ב-2006 עבר להיות כותב משני בתוכנית, לאחר שהחל לעבוד על פרויקט בחברת הלוויין יס. ב-2007 כתב במשותף עם שירי ארצי פרקים לעונתה השנייה של "בטיפול". ב-2008 כתב לסדרה "גם להם מגיע" בערוץ 10 שירדה משידור לאחר זמן קצר לאחר בקורת על אחת הדמויות בתוכנית שהייתה עם תסמונת טורט. ב-2010 כתב את התסריט לגרסה הישראלית של סדרת הטלוויזיה המשרד (סדרת טלוויזיה ישראלית). בשנת 2019 כתב את התסריט לסדרת המתח "עיר מקלט (סדרת טלוויזיה)" שמשודרת ב YES. וייל מתרגם מאנגלית סופרים ומשוררים אמריקאים כדוגמת מארק סטרנד, ארנסט המינגוויי וריימונד קארבר שאסופת שירים שלו בתרגומו ועריכתו של וייל זכתה להערכה רבה (בנוסף תרגם וערך וייל טקסטים להצגה על פי סיפורי קארבר "על מה אנחנו מדברים כשאנחנו מדברים על אהבה"). בחודש אפריל 2013 פנה וייל לציבור בבקשת מימון המונים, בניסיון לגייס 55 אלף ש"ח, לצורך סיום כתיבת ספרו "חמישה חלומות". הפניה זכתה להצלחה: תוך שעות גויס הסכום המבוקש ובימים שלאחר מכן גויס סכום העומד על 230% מסכום היעד. לתורמים הבטיח וייל כי יקבלו את ספרו בהקדשה אישית ובמחיר זול יותר, עוד בטרם יופיע בחנויות הספרים. אולם הספר, אשר יצא לאור בהוצאת מודן, החל להימכר בחנויות הספרים בשבוע הראשון של חודש יוני 2013, עוד בטרם קיבלו התורמים עותק ממנו. בתגובה למחאות תורמיו הכחיש וייל כי יצר מצג שווא ולפיו הספר יצא בהוצאה פרטית והתנצל על האיחור במשלוח הספר לתורמים. נשוי לאמנית איריס דה בוטון, ולהם בן אחד. ביום שבו ירו בראש הממשלה: סיפורי אהבה (עם עובד, 1991) לאן הולך הזיכרון אחרי שאנחנו מתים? (כנרת זמורה-ביתן דביר, 1996) אושר (הוצאת מודן, 2001) הגבול הדק: מילון ציתותים (כנרת זמורה-ביתן דביר, 2002) חייו ומותו של השער האחורי (הוצאת ידיעות ספרים, 2006) חמישה חלומות (מודן הוצאה לאור, 2013) האיש שמחק את העולם (הוצאת כתר, 2020) קורה שאדם נולד לתוך ארץ זרה (הוצאת הקיבוץ המאוחד, 2023) אוזניים \ אף \ עיניים \ פה - סדרת ספרי ילדים בשיתוף איריס דה בוטון (מודן, 2001) פנדה פנדה- איירה: איריס דה בוטון (עם עובד, 2001) מקס הילד הלוחם - איירה: איריס דה בוטון (הוצאת ידיעות ספרים, 2006) שלוש ילדות ציירו שלוש פיות איירה: איריס דה בוטון (הוצאת ידיעות ספרים, 2008) שירים ריימונד קארבר (מודן, 1997) טאו שיאצו : ריוקו אנדו (בשיתוף צביקה קליסר, הד ארצי, 1997) שירים - מבחר מארק סטרנד (הוצאת ידיעות ספרים, 2007) 10 סיפורים - ארנסט המינגוויי (מתרגם שותף, הוצאת פן, ידיעות ספרים, 2007) סיפורי ניק אדמס - ארנסט המינגוויי (מתרגם שותף, הוצאת פן, ידיעות ספרים, 2010) כמעט בלתי נראה - מארק סטרנד (הוצאת ידיעות ספרים, 2014) התעוררתי לבד - פיונה מאזל (הוצאת כתר, 2015) המשרד - יוצר הסדרה (הישראלית), ותסריטאי יחיד. להרוג את הסבתא - תסריטאי 3 פרקים. בטיפול - תסריטאי (ארבעה פרקים) ובמאי (פרק אחד). גם להם מגיע - תוכנית סאטירה שבועית בערוץ 10. עורך ראשי, תסריטאי ראשי. בקרוב יקרה לך משהו טוב - תסריט לסרט קולנוע. בימוי :איל שיראי. החמישייה הקאמרית - חמש עונות. טלעד/רשות השידור. כותב קבוע. פלורנטין - תסריט של שני פרקים לסדרת הטלוויזיה. טייק אווי - תסריטאי של שני פרקים לסדרת הטלוויזיה של אופק ומדמוני. הרצועה - תוכנית סאטירה יומית בערוץ ביפ. כותב ראשי ובמאי שחקנים. שמונה דקות ביום - סדרת מערכונים יומית בערוץ 1. כתיבה ובימוי. לילה גוב - כתיבת מערכונים לתוכניתו של גידי גוב בערוץ 2. סיפור מהסרטים - סדרת מוקיומנטרי על תולדות הקולנוע הישראלי. חמישה תסריטים. החנות שיש בה הכל - עונה אחת, 8 פרקים, כאן 11. יוצר הסדרה. מרי לו (סדרה) - עורך תסריט. עבודה ערבית - עורך תסריט. עונה 3, עבור "קשת". פרס האקדמיה הישראלית לטלוויזיה - התסריט הטוב בסדרת דרמה בטיפול (2008) (עם אורי סיון, קרן מרגלית, יעל הדיה, שירי ארצי, אסף צפור ודפנה לוין) גדי טאוב, "המרד השפוף" (הוצאת הקיבוץ המאוחד, 1997) גדי טאוב, "על השפה הרזה", רחוב: כתב עת לספרות, 1, 1994 עוזי וייל, ברשת החברתית פייסבוק עוזי וייל, במיזם "אישים" לתיעוד היצירה הישראלית עוזי וייל, במסד הנתונים הקולנועיים IMDb (באנגלית) עוזי וייל, דף שער בספרייה הלאומית עוזי וייל, בלקסיקון הספרות העברית החדשה עוזי וייל, בארכיון הבימה הגבול הדק, טורו של וייל בנענע רשימת הפרסומים של עוזי וייל, בקטלוג הספרייה הלאומית עוזי וייל, ב"לקסיקון הספרות העברית החדשה" עוזי וייל, ב"לקסיקון הקשרים לספרות ישראלית" הספרים של עוזי וייל, באתר "סימניה" עוזי וייל, באתר המכון לתרגום ספרות עברית (באנגלית) "נעלמה" סיפור קצר מאת עוזי וייל עוזי וייל, השם הוא עמיר. יצחק עמיר, באתר הארץ, 24 באוקטובר 2006, עודכן 26 באוקטובר 2006 נועם שגב, "אני מאוד נהנה" (עוזי וייל), באתר ynet, 19 בדצמבר 2002 שירי לב-ארי, לא רוצה לשקר, באתר הארץ, 15 בספטמבר 2006 ורד לי, עוזי וייל סופר, מתרגם ותסריטאי, תל אביב, באתר הארץ, 23 בינואר 2008 עוזי וייל / חייו ומותו של השער האחורי, דן לחמן, אימגו אריאנה מלמד, הביצוע הצליח, הסאטירה מתה, באתר ynet, 24 בפברואר 2008 עוזי וייל, לא מתועב-כואב (תגובה לבקורת של אריאנה מלמד), באתר ynet, 24 בפברואר 2008 כולם שמוקים תאבי רייטינג, באתר הארץ, 14 בנובמבר 2008 יהודה נוריאל, גם לו מגיע, באתר ynet, 11 באוגוסט 2010 יותם שווימר, הסאטיריקן האחרון: ראיון עם עוזי וייל, באתר ynet, 28 בפברואר 2012 עינב שיף‏, עוזי וייל: "האח הגדול? לא אוהב שמשחקים באנשים", באתר וואלה, 8 במרץ 2012 איריס מרגוליס, עוזי וייל: "אני מנסה לשמן את הגלגלים ולעשות בלגן במוח", באתר TheMarker‏, 11 במרץ 2012 גילי איזיקוביץ, עוזי וייל עומד בשער, באתר הארץ, 13 בדצמבר 2012 נועה הרשקוביץ‏, "מתנצל בפני מי שחשב שדרכי הוא דופק את הסיסטם" - עוזי וייל עונה לתורמים המאוכזבים לספרו, באתר וואלה, 4 ביוני 2013 דוד רוזנטל‏, "חמישה חלומות" של עוזי וייל - הספר הישראלי של השנה, באתר וואלה, 10 ביוני 2013 רונית גורן, ‏עוזי וייל: "נשכבתי על הספה ואמרתי 'אני רוצה למות'", באתר גלובס, 2 ביולי 2013 עוזי וייל, "סוף החופש הגדול", באתר דה פוסט, 27 באוגוסט 2013 איתי שטרן, "עיר מקלט", הסדרה החדשה של עוזי וייל: רפש הוא חומר טוב לסיפורים, באתר הארץ, 22 במאי 2018 סוכן תרבות | 16.06.23, סרטון בערוץ "כאן 11 - תאגיד השידור הישראלי", באתר יוטיוב (אורך: 52:00) עמי ברנד, ‏השער האחורי מת, והוא חי בפייסבוק, באתר גלובס, 14 באוקטובר 2011 חמישה חלומות - רומן, באתר הדסטארט ג'וני זילבר, עידו קינן, מחיר ההצלחה של קמפיין הספר של עוזי וייל, באתר הארץ, 4 ביוני 2013 אמיתי זיו, ההמון הזועם // עוזי וייל עונה למתלוננים: "התחרפנתם כולכם?", באתר TheMarker‏, 4 ביוני 2013 יניב מגל, ‏מודל בסכנה, באתר גלובס, 9 ביוני 2013